
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 742 

’ 11 Οκτωβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 5 (Τρίγωνο Εθνικής Αντίστασης ή 
Κατσαφαρέϊκα) του Δήμου Νέας Ερυθραίας. 

ΑΠΟΦΑΣΕΙΣ 

Κήρυξη αναδασωτέας έκτασης επτά στρεμ. και πεντα- 
κοσίων τ.μ. (7.500) στη θέση Σκάλιζα Κοινότητας 
Αλφειούσας Ν. Ηλείας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης τμήματος της πολεοδο¬ 
μικής ενότητας 5 (Τρίγωνο Εθνικής Αντίστασης ή Κα- 
τσαφαρέϊκα) του Δήμου Νέας Ερυθραίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6) και 7 
(παρ. 1,2 και 4) του ν. 1337/83 Επέκταση των πολεοδο- 

μικών σχεδίων, οικιστική ανάπτυξη και σχετικές ρυθμί¬ 
σεις" (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν.1512/1985 "Τροποποίηση και συ- 
πλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών" (Α' 4). 

2. Τις διατάξεις του άρθρου 49 (παρ. 2α) του Ν.998/1979 
"Περί προστασίας δασών και των δασικών εν γένει εκτά¬ 
σεων της χώρας" (Α'289). 

3. Τις διατάξεις του άρθρου 3 του Ν.Δ/τοςτης 17.7.1923 
"Περί σχεδίων πόλεων κλπ" (Α' 228) όπως μεταγενέστερα 
τροποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7, 8 και 9 του 
Ν.1577/1985 "Γενικός Οικοδομικός Κανονισμός" (Α' 210) 
όπως τροποποιήθηκαν με το άρθρο 13 (παρ. 1, 2, 3) του 
Ν. 1647/1986 "Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις" 
(ΑΊ41) και το άρθρο 1 (παρ. 3, 4) του Ν. 1772/1998 "Τρο¬ 


ποποίηση διατάξεων του Ν. 1577/85 "ΓΟΚ" και άλλες σχε¬ 
τικές διατάξεις" (Α' 91). 

5. Τις διατάξεις του άρθρου 29Ατου Ν.1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του Ν.2081/1992 (Α' 154) και αντικα- 
ταστάθηκε με την παρ. 2α του άρθρου 1 του Ν.2469/1997 
(Α' 38). 

6. Την 81787/4622/15.3.1998 κοινή απόφαση του Ανα¬ 
πληρωτή Υπουργού Περιβάλλοντος, Χωροταξίας και Δη¬ 
μοσίων Έργων και Υφυπουργού Γεωργίας "Έγκριση γενι¬ 
κού πολεοδομικού σχεδίου (Γ.Π.Σ.) του Δήμου Νέας Ερυ¬ 
θραίας (Ν. Αττικής) (Δ' 894) όπως επαναδημοσιεύθηκε με 
την 87208/4776/12.8.1996 κοινή απόφαση των Υπουργών 
Περιβάλλοντος, Χωροταξίας και Δημοσίων Έργων και Γε¬ 
ωργίας (Δ' 1062/1996). 

7. Την 33068/6778/1997 απόφαση του Υπουργού Περι¬ 
βάλλοντος, Χωροταξίας και Δημοσίων Έργων "Έγκριση 
πολεοδομικής προμελέτης της πολεοδομικής ενότητας 5 
"Τρίγωνο Εθνικής Αντίστασης ή Κατσαφαρέϊκα" του Δή¬ 
μου Νέας Ερυθραίας (Ν. Αττικής)". 

8. Την 3396/3.11.1998 απόφαση του Πρωθυπουργού 
και του Υπουργού Γεωργίας "Ανάθεση αρμοδιοτήτων 
στους Υφυπουργούς Γεωργίας, Κωνσταντίνο Βρεττό και 
Παρασκευά Φούντά" (Δ 1165). 

9. Τα 119446/9516/25.2.1987, 70026/2752/10.7.1995, 
87392/3318/24.6.1987, 77461/4365/96/23Π .1997, 69464/ 
2467/3.4.1997 έγγραφα του Υπουργείου Γεωργίας, 
Δ/νσης προστασίας Δασών και Δασικού Περιβάλλοντος". 

10. Τις 119/1995, 211/1995, 145/1996, 218/1996, 
243/1996,163/1998 και 191/1998 γνωμοδοτήσεις του δη¬ 
μοτικού συμβουλίου Νέας Ερυθραίας. 

11. Την 7/συν.8/17.4.1997 γνωμοδότηση του Συμβουλί¬ 
ου Χωροταξίας, Οικισμού και Περιβάλλοντος Νομαρχια¬ 
κού διαμερίσματος Αθηνών - Ανατολικού Τομέα. 

12. Τις 274/1997, 225/1998 και 52/1999 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α, 

14. Τις 204/1998 και 233/1999 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Πε¬ 
ριβάλλοντος Χωροταξίας και Δημοσίων Έργων και του 
Υφυπουργού Γεωργίας, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε- 
οδομικής ενότητας 5 "Τρίγωνο Εθνικής Αντίστασης ή Κα- 
τσαφαρέ'ίκα" του Δήμου Νέας Ερυθραίας (Ν. Αττικής), με 
τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστου χώρου - δασικής έκτασης, χώρων 
πρασίνου και παιδικής χαράς, όπως οι ρυθμίσεις φαίνο¬ 
νται στο σχετικό χρωματισμένο πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 19491/1999 
πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3 

Στους οικοδομήσιμους χώρους της παραπάνω περιο¬ 
χής, επιτρέπονται οι χρήσεις αμιγούς κατοικίας, όπως 
προσδιορίζονται από το άρθρο 2 του από 23.2.1987 Π. 
Δ/τος (Δ' 166) με εξαίρεση τα εμπορικά καταστήματα, 
τους ξενώνες μικρού δυναμικού και τις ιδιωτικές κλινικές 
που προβλέπονται από την παρ. 12 του άρθρου 11 του 
Ν.2052/1992. 

Άρθρο 4 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο 
με το άρθρο 1 του παρόντος, επιβάλλεται προκήπιο πλά¬ 
τους τεσσάρων (4) μέτρων, όπως φαίνεται στο διάγραμ¬ 
μα του άρθρου 1 του παρόντος. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται κατά τομείς Α και Β, όπως φαίνονται στο ίδιο 
ως άνω διάγραμμα ως εξής: 

Α. Τομέας Α. 

1. Ελάχιστο πρόσωπο: δέκα επτά (17,00) μέτρα. 

Ελάχιστο εμβαδόν: οκτακόσια (800,00) τετρ. μέτρα. 

2. Κατά παρέκκλιση των διατάξεων της προηγουμένης 
παραγράφου θεωρούνται άρτια και οικοδομήσιμα: 

α. Τα οικόπεδα που κατά τη δημοσίευση του παρόντος 
διατάγματος έχουν ελάχιστο πρόσωπο δέκα (10,00) μέ¬ 
τρα, ελάχιστο εμβαδό τετρακόσια (400,00) τ. μ. 

β. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από τις εισφορές σε γη εφόσον έχουν ελάχιστο πρόσωπο 
δέκα (10,00) μέτρα, ελάχιστο εμβαδόν τετρακόσια 
(400,00) τ.μ. 

Β. Τομέας Β. 

Ελάχιστο πρόσωπο: δέκα (10,00) μέτρα. 

Ελάχιστο εμβαδόν: τετρακόσια (400,00) τ.μέτρα. 

3. Επιπλέον των προϋποθέσεων των προηγουμένων πα¬ 
ραγράφων Α1 , Α2 και Β τα οικόπεδα θεωρούνται άρτια και 
οικοδομήσιμα εφόσον: 

α. Στο οικοδομήσιμο τμήμα τους εγγράφεται κάτοψη 
κτιρίου με ελάχιστη επιφάνεια 50 τ.μ. και ελάχιστη πλευ¬ 
ρά πέντε (5) μέτρα και 


β. Δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.1983 Π .Δ/τος (Δ' 
284). 

4. Το μέγιστο ποσοστό κάλυψης και ο συντελεστής δό¬ 
μησης των οικοπέδων ορίζονται ως εξής: 

α. Για το τμήμα του οικοπέδου από 0 έως 400 τ.μ. ποσο¬ 
στό κάλυψης 40% της επιφάνειας του και συντελεστής 
δόμησης 0,60. 

β. Για το τμήμα του οικοπέδου από 400 τ.μ. και άνω πο¬ 
σοστό κάλυψης 30% της επιφάνειας του και συντελεστής 
δόμησης 0,40. 

5. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

6α. Πάνω από το μέγιστο επιτρεπόμενο ύψος επιβάλ¬ 
λεται η κατασκευή στέγης μεγίστου ύψους ενός και μισού 
(1,50) μέτρου, μετά την εξάντληση του συντελεστή δόμη¬ 
σης. 

β. Σε περίπτωση ανέγερσης αυτοτελών οικοδομών στο 
ίδιο οικόπεδο, η κατασκευή στέγης είναι υποχρεωτική, 
έστω και αν δεν εξαντλείται ο συντελεστής δόμησης του 
οικοπέδου. 

γ. Επιτρέπεται, μετά από έγκριση της αρμόδιας Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ), η 
κατασκευή επιπέδου τμήματος στέγης (ηλιακοτού), για 
την εγκατάσταση ηλιακών συλλεκτών και δορυφορικών 
κεραιών. 

7. Απαγορεύεται η κατασκευή κτιρίων επί υποστηλωμά- 
τωντων (ΡΙίΟΤΙδ). 

8. Για τη χορήγηση οικοδομικής άδειας απαιτείται 
έγκριση από την αρμόδια αρχαιολογική υπηρεσία. 

9. Απαγορεύεται ο καθορισμός θέσης στάθμευσης αυ¬ 
τοκινήτων στο χώρο του προκηπίου. 

10. Ο κοινόχρηστος χώρος - δασική έκταση που καθο¬ 
ρίζεται με το άρθρο 1 του παρόντος διατηρεί αναλλοίωτο 
το δασικό του χαρακτήρα, απαγορευμένης πάσης άλλης 
χρήσεως αυτού, ή της κατά προορισμών χρήσεως των 
δασών, ως και πάσης επεμβάσεως δια της κατασκευής 
έργων κοινωφελούς ή και κοινοχρήστου χαρακτήρα (λ.χ. 
πλατείες, παιδικές χαρές κ.λ.π.). Στον ανωτέρω χώρο 
απαγορεύονται επίσης οι κατασκευές που προβλέπονται 
από το άρθρο 19του ΓΟΚ(Ν.1577/1985). 

Άρθρο 6 

Υφιστάμενες χρήσεις, που λειτουργούν νόμιμα κατά τη 
δημοσίευση του παρόντος και δεν προβλέπονται από τις 
διατάξεις αυτού, μπορούν να διατηρηθούν για πέντε (5) 
έτη. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 17 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ Ο ΥΦΥΠΟΥΡΓΟΣ ΓΕΩΡΓΙΑΣ 

ΚΩΣΤΑΣ ΛΑΛΙΩΤΗΣ Π. ΦΟΥΝΤΑΣ 

ΑΠΟΦΑΣΕΙ Σ 

Αριθ, 1567 (2) 

Κήρυξη αναδασωτέας έκτασης επτά στρεμ. και πεντακο- 
σίων τ.μ. (7.500) στη θέση Σκάλιζα Κοινότητας Αλφει- 
ούσας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 
Έχοντας υπόψη: 

1. Τις δ/ξεις για τη δ/κή αποκ/ση το Ν.2503/97 και την 
18655/98 απόφ. Γεν. Γραμ. Περιφ. Δυτ. Ελλάδος. 

2. Τις δ/ξεις του αρθ. 117 παρ. 3 του Συντάγματος της 
Χώρας. 

3. Τις δ/ξεις του Ν.998/79 "περί προστασίας των Δασών 
κλπ" και ειδικότερα τα αρθ. 41 παρ. 1.38παραγ.γ'&Νόμο 
2040/92 αριθ. 12 παρ. 3. 

4. Τις δ/γές του Υπουργείου Γεωργίας 160417/ 
1180/6.7.80, 18247/3049/24.9.80, 141823/ 24.2.83 και 
85144/1468/9.9.1992. 

5. Την 2169/26.8.99 πρόταση του Δασαρχείου Ολυ¬ 
μπίας που αναφέρεται στο θέμα για κήρυξη δασικής έκτα¬ 
σης ως αναδασωτέας διότι η δασική βλάστηση που την 


κάλυπτε καταστράφηκε με πυρκαγιά την 28.7.99 και επι¬ 
βάλλεται η εκ νέου διάσωσή της, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε με πυρκαγιά την 28.7.99 την Δημόσια 
δασική έκταση εμβαδού 7,500 στρεμ. που βρίσκεται στη 
θέση Σκάλιζα Κοινότητας Αλφειούσα Ν. Ηλείας. 

Προσδιορίζεται από τα στοιχεία σχεδιάγραμμα και έχει 
όρια: 

Ανατολικά: Με δημόσιο δάσος. 

Δυτικά: Με δημόσιο δάσος και ελαιοστάσιο Αγ. Ζεκυριά. 

Βόρεια: Με δημόσιο δάσος και ελαιοστάσια Διονυσίου 
και Γεωρ. Ζεκυριά. 

Νότια: Με δημ. δάσος και ελαιοστάσιο Δ. Αργυρόπου- 
λου και Αυγουστίνου, όπως φαίνεται στο συννημένο διά¬ 
γραμμα που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πάτρα, 8 Σεπτεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

ΕΛΛΗΝΙΚΗ ΔΗΜΟΚΡΑΤΙΑ *Ιγ? 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ Ανήκει στην ^ απόφαση γενικού Δ/ντη Περιφέρειας 

Δ/ΝΣΗ ΛΑΣ12Ν ΗΛΕΙΑΣ 
ΔΑΣΑΡΧΕΙΟ ΟΛΥΜΠΙΑΣ 

ΧΑΕΙΗΓΙΙΡΟΣΑΝΑΤΟΑΙΣΜΟΥ 

ΚΛΙΜΑΚΑ 1:50.000 


■ : ΚΑΕΙΣΑ ΕΚΤΑΣΗ 



Καείσας Δημόσιας δασικής έκτασης 
στη θέση 4 ’Σκαλίζα Μ Αλφειούσας Δήμου Βώλακος 
εμβαδού 7,5 στρεμμάτων 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




